CELEX: 32022R1023
Language: sl
Date: 2022-06-28 00:00:00
Title: Uredba Komisije (EU) 2022/1023 z dne 28. junija 2022 o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede uporabe ovsenega lecitina v kakavovih in čokoladnih proizvodih, ki jih zajema Direktiva 2000/36/ES Evropskega parlamenta in Sveta (Besedilo velja za EGP)

29.6.2022   
               
               
                  SL
               
               
                  Uradni list Evropske unije
               
               
                  L 172/5
               
            
         UREDBA KOMISIJE (EU) 2022/1023
         z dne 28. junija 2022
         o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede uporabe ovsenega lecitina v kakavovih in čokoladnih proizvodih, ki jih zajema Direktiva 2000/36/ES Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 10(3) in člena 14 Uredbe,
         ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
         ob upoštevanju naslednjega:
         
                     (1)
                  
                  
                     V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
                  
               
                     (2)
                  
                  
                     Le aditivi za živila, vključeni v seznam Unije iz Priloge II k Uredbi (ES) št. 1333/2008, se lahko dajo v promet kot taki in uporabljajo v živilih v skladu s pogoji uporabe iz navedene priloge.
                  
               
                     (3)
                  
                  
                     V Uredbi Komisije (EU) št. 231/2012 (3) so določene specifikacije za aditive za živila, navedene v prilogah II in III k Uredbi (ES) št. 1333/2008.
                  
               
                     (4)
                  
                  
                     Seznam Unije in specifikacije se lahko posodobijo v skladu s skupnim postopkom iz člena 3(1) Uredbe (ES) št. 1331/2008 na pobudo Komisije ali z zahtevkom.
                  
               
                     (5)
                  
                  
                     25. januarja 2018 je bil vložen zahtevek za odobritev uporabe ovsenega lecitina kot aditiva za živila v kategoriji živil 5.1 „Kakavovi in čokoladni proizvodi, ki jih zajema Direktiva 2000/36/ES“ Evropskega parlamenta in Sveta (4) iz dela E Priloge II k Uredbi (ES) št. 1333/2008 pri najvišji dovoljeni vsebnosti 20 000 mg/kg. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
                  
               
                     (6)
                  
                  
                     Evropska agencija za varnost hrane (v nadaljnjem besedilu: Agencija) je ocenila varnost ovsenega lecitina kot aditiva za živila in v mnenju (5) z dne 10. decembra 2019 ugotovila, da ni tveganja za varnost za ovseni lecitin, ki se uporablja kot aditiv za živila pri predlagani uporabi in ravneh uporabe.
                  
               
                     (7)
                  
                  
                     Ovseni lecitin je frakcionirano ovseno olje, ki deluje kot emulgator in olajšuje proizvodnjo kakavovih in čokoladnih proizvodov z zmanjšanjem viskoznosti in donosne vrednosti čokoladnih proizvodov. To omogoča enostavno črpanje stopljene čokolade med predelavo. Ovseni lecitin med drugim preprečuje, da se na površini proizvodov med skladiščenjem nabira maščoba oz. da se proizvodi sivkasto obarvajo. .
                  
               
                     (8)
                  
                  
                     Zato je primerno, da se odobri uporaba ovsenega lecitina kot emulgatorja v kategoriji živil „Kakavovi in čokoladni izdelki, ki jih zajema Direktiva 2000/36/ES“ pri najvišji ravni uporabe 20 000 mg/kg ter da se navedenemu aditivu kot številka E dodeli številka E 322a.
                  
               
                     (9)
                  
                  
                     Specifikacije za ovseni lecitin (E 322a) bi bilo treba vključiti v Uredbo (EU) št. 231/2012, ko bo ta snov prvič vključena na seznam Unije aditivov za živila iz Priloge II k Uredbi (ES) št. 1333/2008.
                  
               
                     (10)
                  
                  
                     Uredbi (ES) št. 1333/2008 in (EU) št. 231/2012 bi bilo zato treba ustrezno spremeniti.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga II k Uredbi (ES) št. 1333/2008 se spremeni v skladu s Prilogo I k tej uredbi.
         
         
            Člen 2
            Priloga k Uredbi (EU) št. 231/2012 se spremeni v skladu s Prilogo II k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. junija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 354, 31.12.2008, str. 16.
         
            (2)  UL L 354, 31.12.2008, str. 1.
         
            (3)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).
         
            (4)  Direktiva 2000/36/ES Evropskega parlamenta in Sveta z dne 23. junija 2000 o izdelkih iz kakava in čokolade, namenjenih za prehrano ljudi (UL L 197, 3.8.2000, str. 19).
         
            (5)  EFSA Journal 2020; 18(1):5969.
      
      
         
            PRILOGA I
            Priloga II k Uredbi (ES) št. 1333/2008 se spremeni:
            
                        (1)
                     
                     
                        v delu B se v točko 3 „Aditivi razen barvil in sladil“ za vnosom za aditiv za živila E 322 vstavi naslednji novi vnos:
                        
                                    „E 322 a
                                 
                                 
                                    ovseni lecitin“
                                 
                              
                  
                        (2)
                     
                     
                        v delu E se v kategoriji živil 5.1 „Kakavovi in čokoladni proizvodi, ki jih zajema Direktiva 2000/36/ES“ za vnosom za E 322 vstavi naslednji novi vnos za „ovseni lecitin“:
                        
                                     
                                 
                                 
                                    „E 322 a
                                 
                                 
                                    ovseni lecitin
                                 
                                 
                                    20 000 “
                                 
                                 
                                     
                                 
                                 
                                     
                                 
                                 
                                     
                                 
                              
                  
      
      
         
            PRILOGA II
            V Prilogi k Uredbi (EU) št. 231/2012 se za vnosom za aditiv za živila E 322 vstavi naslednji vnos:
            
               
                           „E 322a OVSENI LECITIN
                           
                        
                     
                           
                              Sinonimi
                           
                        
                        
                           frakcionirano ovseno olje
                        
                     
                           
                              Opredelitev
                           
                        
                        
                           Ovseni lecitin je frakcionirano ovseno olje, bogato s polarnimi lipidi, predvsem galaktolipidi. Ovseni lecitin se proizvaja iz ovsenih jedrc živilske kakovosti, ki se presejejo in ekstrahirajo z uporabo etanola pri povišani temperaturi za proizvodnjo surovega lipidnega ekstrakta. Ta surovi ekstrakt se večstopenjsko izhlapeva in filtrira, pri čemer se pridobi surovo ovseno olje, ki se nato loči, evaporira in filtrira za pridobitev ovsenega lecitina.
                           Pri ekstrakciji se kot ekstrakcijsko topilo lahko uporablja samo etanol.
                        
                     
                           EINECS
                        
                        
                           281-672-4
                        
                     
                           Analiza
                        
                        
                           ne manj kot 30 % polarnih lipidov, netopnih v acetonu
                        
                     
                           
                              Opis
                           
                        
                        
                           rumenkasto rjava viskozna tekočina
                        
                     
                           
                              Identifikacija
                           
                        
                        
                            
                        
                     
                           Holin
                        
                        
                           ne več kot 2 g/100 g
                        
                     
                           Fosfor
                        
                        
                           ne manj kot 0,5 %
                        
                     
                           Polarni lipidi
                        
                        
                           ne manj kot 35 % m/m
                        
                     
                           Nevtralni lipidi
                        
                        
                           55–65 % m/m
                        
                     
                           Nasičeni
                        
                        
                           17–20 % m/m
                        
                     
                           Enkrat nenasičeni
                        
                        
                           38–42 % m/m
                        
                     
                           Večkrat nenasičeni
                        
                        
                           38–42 % m/m
                        
                     
                           
                              Čistost
                           
                        
                        
                            
                        
                     
                           Izguba pri sušenju
                        
                        
                           ne več kot 2 %
                        
                     
                           V toluenu netopne snovi
                        
                        
                           ne več kot 1 % m/m
                        
                     
                           Kislinska vrednost
                        
                        
                           ne več kot 30 mg KOH/g
                        
                     
                           Peroksidno število
                        
                        
                           manj kot 10 meq O2/kg maščobe
                        
                     
                           Ostanki topila
                        
                        
                           etanol: ne več kot 300 mg/kg
                        
                     
                           Arzen
                        
                        
                           ne več kot 0,1 mg/kg
                        
                     
                           Svinec
                        
                        
                           ne več kot 0,05 mg/kg
                        
                     
                           Živo srebro
                        
                        
                           ne več kot 0,02 mg/kg
                        
                     
                           Kadmij
                        
                        
                           ne več kot 0,05 mg/kg
                        
                     
                           
                              Mikrobiološka merila
                           
                        
                        
                            
                        
                     
                           Število aerobnih mikroorganizmov na ploščah
                        
                        
                           ne več kot 1 000  CFU/g
                        
                     
                           Kvasovke
                        
                        
                           ne več kot 100 CFU/g
                        
                     
                           Plesni
                        
                        
                           ne več kot 100 CFU/g
                        
                     
                           Enterobakterije
                        
                        
                           ne več kot 10 CFU/g
                        
                     
                           Aerobne spore
                        
                        
                           ne več kot 1 CFU/g
                        
                     
                           
                              Drugo
                           
                        
                        
                            
                        
                     
                           Gluten
                        
                        
                           ne več kot 20 mg/kg“